
RAPORT

asupra propunerii legislative pentru completarea art.5 din Legea nr.88/1993 privind acreditarea instituţiilor de învăţământ superior şi recunoaşterea diplomelor

În urma examinării propunerii legislative pentru completarea/întregirea art.5, alineatul 4, din Legea nr.88/1993 privind acreditarea instituţiilor de învăţământ superior şi recunoaşterea diplomelor,  Comisia a hotărât, în baza acordului Ministerului Educaţiei Naţionale, cu 19 voturi pentru şi 2 abţineri, ca aceasta să fie supusă spre dezbatere în procedură de urgenţă şi adoptare în Plenul  Camerei Deputaţilor, cu următoarele amendamente:

	Nr.

crt.
	Textul iniţial
	Text adoptat de comisie
	Motivare

	1.
	Titlul legii:

Lege pentru completarea art.5 din Legea nr.88/1993 privind acreditarea instituţiilor de învăţământ superior şi recunoaşterea diplomelor.
	Lege pentru modificarea alin.4 al art.5 din Legea nr.88/1993 privind acreditarea instituţiilor de învăţământ superior şi recunoaşterea diplomelor.


	Modificări impuse de tehnica legislativă.

	2.
	Articol unic:

Articolul 5 din Legea nr.88/1993, publicată în Monitorul Oficial al României, Partea I, nr.307 din 27 decembrie 1993, cu modificările şi completările ulterioare, se completează cu următoarea reglementare:
	Articol unic:

Alineatul 4 al articolului 5 din Legea nr.88/1993, privind acreditarea instituţiilor de învăţământ superior şi recunoaşterea diplomelor, publicată în Monitorul Oficial al României, Partea I, nr.307 din 27 decembrie 1993, cu modificările şi completările ulterioare, se modifică după cum urmează:
	

	3.
	 Instituţiile de învăţământ superior nou înfiinţate, sau înfiinţate potrivit alin.2 sau alin.3, trebuie să aibe cel puţin o facultate acreditată cu predare în limba română, la declanşarea procedurii de înfiinţare.
	(4) Instituţia de învăţământ superior nou înfiinţată, sau înfiinţată potrivit alin.(2) sau (3), trebuie să aibe cel puţin o facultate acreditată cu predare în limba română, la declanşarea procedurii de înfiinţare.
	


În raport de obiectul şi conţinutul său, proiectul de lege face parte din categoria legilor organice.

